**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

**Философия кафедрасы**

**«Экзистенциализм» пәні бойынша қысқаша дәрістер**

**11-дәріс.** Г.Марсельдің экзистенциализмі

**Дәрістің негізгі сұрақтары**:

1. Г. Марсельдің өмірі мен шығармашылығы

2. Г. Марсельдің діни экзистенциализмі

3. Г. Марсель философиясындағы азап шегу мәселесі

4. Г. Марсель экзистанциализміндегі еркіндік мәселесі

5. Г. Марсельдің заманауи қоғам туралы пайымдаулары

**Дәрістің мақсаты** – студенттерге философиядағы ХХ ғасырдағы экзистенциализм бағытының өкілі –Габриель Оноре Марсельдің экзистенциалистік ойлары түсініктері беру

Габриель Оноре Марсель 1889 жылы 7 желтоқсанда Парижде дүниеге келіп, 1973 жылы 8 қазанда Парижде қайтыс болған. Негізгі шығармалары: «Метафизикалық күнделік», «Нақты философияның тәжірибелері» т.б. Бірнеше әдеби журналдарды қызмет етті, 1920 жылдары бірнеше пьесалар жазды. Бастапқыда Серен Кьеркегордың ықпалында болды. 1945 жылы музыка шығарумен айналысты

Діни экзистенциализм негізінде «нақты философиясын» жасаған Г. Марсель адам өмір сүруінің іргелі ақиқатын іздеді. Адамның шынайы мәнін іздеуде дінге қарай бет бұрған Г. Марсельдің философиясы зерттеушілердің пікірінше, адам мәніне қатысты өзіндік ұғымдық аппарат жүйесін жасады.

Ол өзіндік ұғымдар мен түсініктер жүйесін философемдерге айналдырумен қатар, діни экзистенциалистік мәселелерді шешу сәтінде экзистенция мен обьективтілік, болмыс пен иелену, мәселе ме құпиялылық, құштарлық пен тынымсыздық сияқты түсініктерді шендестірді.

Ғылыми-техникалық прогресс аясындағы адам болмысына үңіле келе, ол дінге деген сенімнің табиғатын дұрыс деп тапты: «Я думаю, что созерцательная позиция связана с определенной формой влечения; больше того, она связана с тем актом, в котором субъект принимает мир в себя. И я теперь вижу глубокую истину, заключенную в теоцентризме. Мы находимся здесь, чтобы служить; да, это идея служения во всех возможных смыслах». Ол әрине дінді апологетикалық тұрғыдан емес, онтологиялық тұрғыдан адам болмысының әлем болмысына қатысы тұрғысынан ұсынған болатын: «Зазор между истиной и бытием заполнился до некоторой степени сам по себе с момента, когда присутствие Бога было полностью подтверждено и отдельные истины утратили право называться таковыми в глазах веры».

Азап шегуді позитивтік құндылыққа айналдыру мәселесі, оны әлем тылсымына метафизикалық байланыс, туысқандық ретінде қатынастыру ретінде болуы тиіс екендігін, жарықтандырылған адам жаны үмітті, ол құдаймен толығырақ тоғысуға түсуді қалайтындығы, бірақ барлық позитивтілік құдайдан екендігін біле тұра, өзін құнсыздандыру арқылы құдайлық сыйды құнсыздандыратындығы, бұл тұста дінге сенуші адам құдай алдында өзін қарызданушы ретінде сезінетіндігі сияқты пікірлерін ұсынады. Оның ойынша, торығу мүмкін емес болып, өлім деген мүлде болмайтын болса, онда үмітке орын да болмайды, үміт пен торығу діни-этикалық антитеза болып табылады. Бұл адамның өзінің болмысының алдына қойған онтологиялық таңдау. Тұлға құтқарылуға үміттенуге ерікті, бірақ өзінің өмір сүретіндігін мағынасыз деп есептпеуге де ерікті. Құтқарылуға деген үміт адамды әрқилы еріксіздіктен суырып алып, иелену әлемінен аутентикалық болмыс әлеміне енуге есік ашады. Бірақ иелену әлемінде еркіндік өзіне еркін билік ету мүмкіндігі ғана. Бұл егер өмір сүру жағдайы төзбейтіндей болғанда, өмірден өз еркімен кетуге құқық беруге қатысты. Ал құлшылық ету өзін-өзі өлтіруге рұқсат бермейді: өзіңнің иелігіңде емес нәрсені жоюға болмайды. Өзін-өзі өлтіруге тікелей қарама-қарсы нәрсе өзін куәландыру құралы ретіде қарастыратын сенім иесінің өзін құрбан етуі мен азап шегуі. Эгоцентризм мен өзін шектен тыс жақсы көру иелену әлеміне үстемдік жүргізіп, құлшылық етуге қабілетсіздікке алып келеді, адам өмірін трансценденттік жоспарда пайдасыз қылады. Эгоцентризмді жеңе білу қабілеті тек дінде ғана емес, шығармашылықта, махабатта, яғни, еркіндікке шынайы аңғар ашылған барлық жерлерде.

Демек, Г. Марсель адам болмысының дінге қатысты шынайылығы ғана емес, діннің де адам болмысына қызмет етуге арналған өзіндік шынайылығын паш етеді. Сондықтан да оның бұл жердегі философиясын: «дін мен адам болмысындағы өзара кіріктірілген экзистенциалдық үлгілер» деп бағалай аламыз. Шектен тыс мағынасыздық пен өзін-өзі өлтіру еркіндігін шектеу еркіндігі, біздіңше, Г. Марсель айтқандай, иелену қақпасынан шығатын махаббат, дін, шығармашылық т.б. арқылы емес, бос уақыттың болмауымен келіп шартталатын сыңайлы, бұлар тек формалар ғана, ең бастысы зерігудің болмауы. Мысалы, діннің құлшылық салттары көп қызметті: зерігуді болдырмау, адамның өзінің өзіне шектен тыс еркіндігін шектеу, сенімді құрметтеу арқылы өзін құрметтеу т.б. Дін адам болмысы мен өміріндегі мағынасыздықты сақтап қалудың құралдарының бірі деп түсіндірген Г. Марсельдің регулятивтік қызметі, бұл тұста, онтологиялық тұрғыдан дәйектеледі: «адамның табиғи еркіндігі – дінге сенім еркіндігі – діни сенімдегі еркіндік» деп құрастыруымызға болатын түзілімін біз экзистенциалдық тұрғыдан қайтадан: «адамның-өзіне – өзінің-өзгеге – өзгедегі-өзінің-өзіне» еркіндігі деп тұжырымдай аламыз.

Марсель философиясының негізгі категориясы – «болмыс» пен «иелену». Барлық адамдар «Мен» болып тұлға ретінде өмір сүреді: оның болмысы өзіне жат емес, ол пәндік, нәрселік, сыртқы емес, ішкі әлдене, мәселен, адам иеленетін нәрселер одан жат болуы мүмкін. Оның негізгі мәселесінің бірі «Тән». Менің денем мен иеленетін нәрсе ғана емес, менің болмысымның бөлігі. Менің денем болу мен иелену арасындағы шекара, тәннің болуы иеленудің қажетті шарты. Тәнге қарағанда, жан мүлтіксіз болмысы. Ғылыми техникалық прогресс, саяси өмір адамның шынайы болмысынан айырды, ол құдайды да алмастырып жіберді. Ол заманның екі жолын көрсетті: үміт пен торығу. Сол экзистенциалдық торығудан азат болудың жолы, нақты ешкім де емес прогресске қызмет етуден арылып, жекелік пен индивидуалдылықты дамыту деп түсіндірді. Қоғамдағы бұқаралық адамның еркіндігін жойды, ол шығармашылықтан ләззат алмайды, тек қоғамдағы ролін ғана орындайды. Адамдық мәселелерді тек қана таза, обьективті ғылыми таныммен шешуге болмайды. Ол «пролема» мен «құпияны» қарама-қарсы қойды. Проблема меннің өмірімде кездесетін, менің өмірімнің алдында тұрған нәрсе. Ал «құпия» менің жаулап алады, менің өзімдікінің бөлігі болып табылады, оған таза рационалдылық тұрғыдан келуге болмайды.

 **Өтілген материалдар бойынша бақылау сұрақтары**.

1. ХХ ғасыр ортасындағы Еуропадағы мәдениет

2. Адамның тұлғалығы басты құндылық

3. Өмірге мағына енгізетін мәнділіктер

4. Торығу адамның қайта ашылуының алғышарты

**Пайдаланатын әдебиеттер:**

1. Марсель Г. [Быть и иметь](https://ru.wikipedia.org/w/index.php?title=%D0%91%D1%8B%D1%82%D1%8C_%D0%B8_%D0%B8%D0%BC%D0%B5%D1%82%D1%8C&action=edit&redlink=1) /Перевод И.Н. Полонской.-Новочеркасск: Сагуна, 1994.-159 с.
2. Марсель Г. Опыт конкретной философии/Пер. с фр.-М.,2004. -224 с.
3. Марсель Г. Метафизический дневник/Пер. с фр. В.Ю. Быстрова. -СПб.: [Наука](https://ru.wikipedia.org/wiki/%D0%9D%D0%B0%D1%83%D0%BA%D0%B0_%28%D0%B8%D0%B7%D0%B4%D0%B0%D1%82%D0%B5%D0%BB%D1%8C%D1%81%D1%82%D0%B2%D0%BE%29), 2005.-592 с.
4. Марсель Г. Рильке, свидетель духовного. (Лекция вторая)/Предисл. к публ. Г.М. Тавризян//[Вопросы философии](https://ru.wikipedia.org/wiki/%D0%92%D0%BE%D0%BF%D1%80%D0%BE%D1%81%D1%8B_%D1%84%D0%B8%D0%BB%D0%BE%D1%81%D0%BE%D1%84%D0%B8%D0%B8).-1998.-№ 1.-С. 130-159.
5. Марсель Г. [К трагической мудрости и за её пределы](http://anthropology.ru/ru/texts/marsel/tragique.html) /Пер. с фр. [В.В. Бибихина](https://ru.wikipedia.org/wiki/%D0%91%D0%B8%D0%B1%D0%B8%D1%85%D0%B8%D0%BD%2C_%D0%92%D0%BB%D0%B0%D0%B4%D0%B8%D0%BC%D0%B8%D1%80_%D0%92%D0%B5%D0%BD%D0%B8%D0%B0%D0%BC%D0%B8%D0%BD%D0%BE%D0%B2%D0%B8%D1%87) //Проблемы человека в западной философии.-М.:[Прогресс](https://ru.wikipedia.org/wiki/%D0%9F%D1%80%D0%BE%D0%B3%D1%80%D0%B5%D1%81%D1%81_%28%D0%B8%D0%B7%D0%B4%D0%B0%D1%82%D0%B5%D0%BB%D1%8C%D1%81%D1%82%D0%B2%D0%BE%29), 1988.- С. 404-419.
6. Марсель Г. Ответственность философа в современном мире // Путь в философию. Антология.-М., 2001.-С. 254-267.
7. Марсель Г. Присутствие и бессмертие. Избранные работы/Пер. с франц. В.П. Визгина. — М.: [Институт философии, теологии и истории святого Фомы](https://ru.wikipedia.org/wiki/%D0%98%D0%BD%D1%81%D1%82%D0%B8%D1%82%D1%83%D1%82_%D1%84%D0%B8%D0%BB%D0%BE%D1%81%D0%BE%D1%84%D0%B8%D0%B8%2C_%D1%82%D0%B5%D0%BE%D0%BB%D0%BE%D0%B3%D0%B8%D0%B8_%D0%B8_%D0%B8%D1%81%D1%82%D0%BE%D1%80%D0%B8%D0%B8_%D1%81%D0%B2%D1%8F%D1%82%D0%BE%D0%B3%D0%BE_%D0%A4%D0%BE%D0%BC%D1%8B), 2007. -328 с.